text: [{"text_idx": "#000006", "text": "Skal naka\u00f0 jaligt dragast fram um allar seinkingarnar i\u0301 flogfer\u00f0sluni til Summarfestivalin, so er ta\u00f0 ta\u00f0, at ein bo\u0301lkur sum Ey\u00f0un og Terji flutti u\u0301r Flagsteltinum upp a\u0301 sto\u0301ra pallin, har teirra to\u0301nleikur i\u0301 veruleikanum hoyrdi heima."}, {"text_idx": "#000007", "text": "Ta\u00f0 regna\u00f0i illa, me\u00f0an Ey\u00f0un og Terji sp\u00e6ldu, men a\u0301sko\u00f0ararnir gloymdu regni\u00f0 \u2013 mest sum fly\u0301ggja\u00f0u til to\u0301nleikin og kendu seg sum i\u0301 tropunum."}, {"text_idx": "#000009", "text": "Summarfestivalurin er ein fo\u0301lkaveitsla, eitt slag av Nor\u00f0oyarstevnu vi\u00f0 to\u0301nleiki. Til eina ti\u0301li\u0301ka fo\u0301lkaveitslu er to\u0301nleikurin hja\u0301 Ey\u00f0un og Terja heilt perfektur. Hetta var ein fer\u00f0 i\u0301 f\u00f8royska lagaskattinum, ta\u0301 hann er best. At to\u0301nleikurin so oman a\u0301 alt er v\u00e6l sp\u00e6ldur, ger bara alt no\u0301gv stuttligari."}, {"text_idx": "#000010", "text": "Ta\u0301 no\u0301gv tu\u0301sund fo\u0301lk sungu vi\u00f0 til l\u00f8g, sum Tu\u0301, Millum mussarnar, Dansa, Dupult song, Eg fly\u0301ggi til to\u0301nleikin, Hvussu kann eg vita, 80\u2019ini og no\u0301gv onnur, vitna\u00f0i ta\u00f0 um ti\u0301 heilt serligu st\u00f8\u00f0u, i\u00f0 Ey\u00f0un og Terji hava i\u0301 f\u00f8royskari mentan."}, {"text_idx": "#000011", "text": "Ey\u00f0un og Terji h\u00f8vdu stutt sagt eina av bestu framf\u00f8rslunum a\u0301 festivalinum."}]